“โกลเด้น ไทรแองเกิ้ล กรุ๊ป” ลุยยื่นขอเว้นภาษี “BOI” เสริมแกร่งการลงทุน-กำไรธุรกิจ
"โกลเด้น ไทรแองเกิ้ล กรุ๊ป" ลุยยื่นขอเว้นภาษี "BOI" เสริมแกร่งการลงทุน-กำไรธุรกิจ พร้อมเดินหน้าจับมือ "อย." ศึกษาส่งออกตัวอย่างกัญชาทางการแพทย์ที่แรกของไทย
16 มี.ค. 2564

นาย กฤษณ์ ธีรเกาศัลย์ ประธานกรรมการบริหาร บริษัท โกลเด้น ไทรแองเกิ้ล กรุ๊ป จำกัด หรือ GTG เผยว่าขณะนี้ GTG อยู่ระหว่างการยื่นขอพิจารณาอนุมัติจาก BOI เพื่อช่วยเสริมด้านการยกเว้นภาษีเงินได้นิติบุคคลเป็นระยะเวลา 5-8 ปี ทั้งยังเป็นการเสริมศักยภาพด้านการลงทุนและกำไรของบริษัทให้เพิ่มสูงขึ้นราว 20%
อีกทั้ง GTG ได้ร่วมกับสำนักงานคณะกรรมการอาหารและยา (อย.) ทำกรณีศึกษาส่งออกตัวอย่างทางการแพทย์ไปยังแล็ปที่ประเทศออสเตรเลียเพื่อตรวจวิเคราะห์คุณภาพและมาตรฐาน เมื่อผ่านการพิสูจน์และเป็นที่ยอมรับแล้วจะทำให้บริษัทต่างๆในออสเตรเลียสามารถติดต่อมาขอทำ Contract Farming เพื่อที่จะนำมาพัฒนาเศรษฐกิจท้องถิ่นและวิสาหกิจชุมชนร่วมกับมหาวิทยาลัยราชภัฎเชียงราย
โดยขณะนี้ความต้องการ CBD ในตลาดเพิ่มสูงขึ้นอย่างรวดเร็ว GTG จึงได้มีแผนที่จะทำ Quick Deployment Solution เตรียมไว้และได้เข้าเช่าพื้นที่ของ บริษัท เชียงรายโฟรเซ่นฟูดส์ จำกัด กว่า 1,000 ตรม.ที่จังหวัดเชียงราย เพื่อเพิ่มกำลังการผลิตและส่งมอบ CBD ให้กับกลุ่มลูกค้าได้รวดเร็วยิ่งขึ้น โดยความพิเศษของอาคารนี้จะพ่วงมาด้วยมาตรฐาน GMP ทั้งไลน์การผลิตและบรรจุให้พร้อมใช้งาน นอกจากนี้ยังมีโรงปลูกที่มีพื้นที่กว่า 600 ตรม.ในอาคารอีกด้วย โดย GTG คาดว่าจะปรับปรุงพื้นที่ในอาคารเสร็จภายในเดือนมิถุนายนและในเดือนตุลาคมที่จะถึง ซึ่งโรงปลูกนี้จะสามารถเพิ่มผลผลิตได้ถึง 15 ล้านมิลลิกรัมต่อเดือน
ด้าน Jaime Carrión Garcia ซึ่งเป็น Senior Cultivation Director ของบริษัท เผยว่า GTG มีความพร้อมแล้วในแง่ของบุคลากรที่ได้ถูกเทรนด์ไว้เป็นอย่างดี เมื่ออาคารพร้อมเสร็จสมบูรณ์จะสามารถย้ายบุคลากรเข้าดูแลได้ในทันที
